CELEX: 62013CA0132
Language: hr
Date: 2014-03-13 00:00:00
Title: Predmet C-132/13: Presuda Suda (šesto vijeće) od 13. ožujka 2014. (zahtjev za prethodnu odluku Landgericht Köln – Njemačka) – Zentrale zur Bekämpfung unlauteren Wettbewerbs eV protiv ILME GmbH (Zahtjev za prethodnu odluku  — Usklađivanje zakonodavstva  — Direktiva 2006/95/EZ  — Pojam  „električne opreme”  — Oznaka sukladnosti CE  — Kutije za višepolarne električne spojnice)

5.5.2014   
            
            
               HR
            
            
               Službeni list Europske unije
            
            
               C 135/15
            
         Presuda Suda (šesto vijeće) od 13. ožujka 2014. (zahtjev za prethodnu odluku Landgericht Köln – Njemačka) – Zentrale zur Bekämpfung unlauteren Wettbewerbs eV protiv ILME GmbH
   (Predmet C-132/13) (1)
   
   ((Zahtjev za prethodnu odluku - Usklađivanje zakonodavstva - Direktiva 2006/95/EZ - Pojam „električne opreme” - Oznaka sukladnosti CE - Kutije za višepolarne električne spojnice))
   2014/C 135/16
   Jezik postupka: njemački
   
      Sud koji je uputio zahtjev
   
   Landgericht Köln
   
      Stranke glavnog postupka
   
   
      Tužitelj: Zentrale zur Bekämpfung unlauteren Wettbewerbs eV
   
      Tuženik: ILME GmbH
   
      Predmet
   
   Zahtjev za prethodnu odluku – Landgericht Köln – Tumačenje članaka 1., 8. i 10., kao i Priloga II. do IV. Direktive 2006/95/EZ Europskog parlamenta i Vijeća od 12. prosinca 2006. o usklađivanju zakonodavstava država članica u odnosu na električnu opremu namijenjenu za uporabu unutar određenih naponskih granica (SL L 374, str. 10) (SL, posebno izdanje na hrvatskom jeziku, poglavlje 13., svezak 52., str. 129.) – Pojam „električne opreme” – Zabrana stavljanja oznake sukladnosti „CE” na kutije za višepolarne električne spojnice koje se prodaju u odvojenim dijelovima
   
      Izreka
   
   Članak 1. Direktive 2006/95/EZ Europskog parlamenta i Vijeća od 12. prosinca 2006. o usklađivanju zakonodavstava država članica u odnosu na električnu opremu namijenjenu za uporabu unutar određenih naponskih granica treba tumačiti na način da su kutije za višepolarne spojnice za industrijsku namjenu, kao što su one o kojima je riječ u glavnom postupku, obuhvaćene pojmom „električna oprema” u smislu te odredbe i stoga trebaju nositi oznaku CE ako njihovo ispravno ugrađivanje koje je sukladno njihovoj namjeni ni na koji način ne može izmijeniti njihovu sukladnost sa sigurnosnim zahtjevima s obzirom na koje su bile kontrolirane.
   
      (1)  SL C 164, 8.6.2013.